OpenLLM-France/wikimedia huggingface dataset:
# Henri Manders

Henri Manders (La Haia, 2 de març de 1960) és un ciclista neerlandès, ja retirat, que fou professional entre 1983 i 1992. La seva victòria més important fou una etapa al Tour de França de 1985.

## Palmarès

* 1982
** 1r a la Volta a Grècia
* 1985
** 1r al Circuit des frontières
** 1r al Premi de Deurne
** Vencedor d'una etapa al Tour de França
* 1987
** 1r al Premi de Heusden
** Vencedor d'una etapa del Sun Tour
* 1989
** 1r al Premi d'Aalsmeer
** Vencedor d'una etapa del Sun Tour

### Resultats al Tour de França

* 1983. 81è de la classificació general
* 1984. 107è de la classificació general
* 1985. 91è de la classificació general. Vencedor d'una etapa
* 1989. 104è de la classificació general
* 1990. 113è de la classificació general
* 1991. 144è de la classificació general
* 1992. 129è de la classificació general

### Resultats a la Volta a Espanya

* 1983. 56è de la classificació general
* 1987. Abandona (19a etapa)

## Referències

* ↑ «MANDERS Henri». [Consulta: 20 novembre 2022].
* ↑ «Edición del dijous 4 juliol 1985, Página 25 - Hemeroteca - MundoDeportivo.com». [Consulta: 20 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Henri MANDERS» (en italià). [Consulta: 20 novembre 2022].

## Enllaços externs

* Fitxa d'Henri Manders a sitiodeciclismo.net
# Hilaire Marin Rouelle

Hilaire Marin Rouelle (Mathieu (Calvados), 15 de febrer del 1718 - París, 7 d'abril de 1779 fou un químic francès famós per haver aïllat per primera vegada la urea de l'orina. Se'l coneixia com a Rouelle el Jove per distingir-lo del seu germà major, també químic, Guillaume François Rouelle, anomenat Rouelle el Vell.

## Biografia

Hilaire Marin va seguir els passos del seu germà gran i estudià farmàcia. Exercí d'ajudant del seu germà i el substituí quan es retirà com a professor al Jardí Reial de les Plantes Medicinals l'any 1768. Fou un excel·lent professor i formà químics de renom d'arreu d'Europa com els francesos Joseph Louis Proust, Pierre François Chavaneau o l'espanyol Fausto de Elhúyar.

## Obra

Com va fer el seu germà, introduí idees noves en la química del segle xviii i preparà el camp per a la química moderna. S'especialitzà a aïllar i analitzar composts químics en els fluids dels vertebrats i descobrí la presència de clorur de calci, CaCl₂, i de clorur de sodi, NaCl, dins de la sang. L'any 1773 va fer el descobriment més important, aïllà la urea, tant de l'orina humana, com de les de la vaca i del cavall, essent el primer metabòlit animal aïllat en forma cristal·lina. Aquest descobriment fou un primer cop a la teoria del vitalisme, que postulava que les substàncies presents en els éssers vius no procedien dels composts químics ordinaris i calia una "força vital" per sintetitzar-los. La síntesi de la urea l'any 1828 pel químic alemany Friedrich Wöhler a partir de reactius inorgànics confirmà la invalidesa de la teoria del vitalisme.

### Obres

* Observations sur l'urine humaine, & sur celles de vache & de cheval, comparées ensemble; par M. Rouelle, démonstrateur en chimie au Jardin Royal des Plantes, Extrait du journal de médecine, chirurgie, pharmacie, &c. Par M. A. Roux. Novembre 1773.

## Enllaços externs

* Rouelle i la urea
* Rouelle i la urea
* Els germans Rouelle
# Hilaire Momi

Hilaire Momi (Bangui, 16 de març de 1990) és un exfutbolista centreafricà de la dècada de 2010.
Fou internacional amb la selecció de futbol de la República Centreafricana. Pel que fa a clubs, destacà a Cotonsport Garoua, Le Mans i Sint-Truiden.

## Referències

* ↑ ; Priadko, Aleks«Coup de la CEMAC 2007». RSSSF. [Consulta: 22 novembre 2011].
* ↑ «Hilaire Momi profile». Soccer Way. Global Sports Media. [Consulta: 26 gener 2012].
* ↑ Hilaire Momi a National-Football-Teams.com (anglès)
# Iñigo Agirre Kerexeta

Iñigo Agirre Kerexeta (Elorrio, 9 d'agost de 1942) és un geògraf i polític basc. El 1969 es llicencià en geografia i història a la Universitat de Santiago de Compostel·la i 1976 es doctorà en geografia a la Universitat de Navarra. Ha estat professor de geografia humana i desenvolupament regional i sistemes d'informació a les Facultats de Filosofia i Lletres i Sociologia, i des de 1985 és catedràtic de Geografia a la Universitat de Deusto.
Militant del Partit Nacionalista Basc (PNB), fou diputat Biscaia a les eleccions generals espanyoles de 1977, 1979 i 1982, però renuncià el 1984 al seu escó i fou substituït per Joseba Mirena de Zubía Atxaerandi. Fou escollit novament diputat a les eleccions al Parlament Basc de 1984 i 1986 dins les llistes del Partit Nacionalista Basc (PNB).
Ha estat membre fundador i Vicedirector de l'Institut Geogràfic Basc (Ingeba) i responsable de la Secció de Cartografia i Fotogrametria. De 1988 a 1997 fou representant del Govern Basc en el Consell Superior Geogràfic.

## Obres

* Eusko lurra (1979)
* El Valle del Deba: estudio de geografía regional (1987)
* Usos del suelo en Bizkaia y su evolución 1960-1985
* Elorrio : aproximación a una monografía local (1995)
* Usos del Suelo en Arratia, Duranguesado y Urdaibai (1998)
* Atlas Informático de Bizkaia (1992)
* Atlas Informático del departamento de Obras Públicas del Gobierno Vasco (1994)
* Atlas Informático del EUSTAT
* Atlas de siniestralidad de la red viaria de Bizkaia (1999)

## Referències

* ↑ «Currículum». Arxivat de l'original el 2012-07-12. [Consulta: 10 juliol 2011].
* ↑ Fitxa del Congrés dels Diputats (castellà)
* ↑ Fitxa del Congrés dels Diputats (castellà)

## Enllaços externs

* Currículum al web de l'INGEBA
* «Obra de Iñigo Agirre Kerexeta» a Dialnet.
* Biografia a l'Enciclopedia Vasca Auñamendi
# Independència estadística

En teoria de probabilitats, es diu que dos successos aleatoris són independents entre si quan la probabilitat de cadascun d'ells no està influïda perquè l'altre succés ocorri o no, és a dir, quan tots dos successos no estan correlacionats.

## Definició formal

Dos successos són independents si la probabilitat que ocorrin dos simultàniament és igual al producte de les probabilitats que ocorri cada un d'ells, és a dir, si $P(A\cap B)=P(A)P(B)$

### Desenvolupament de la definició

Si $A$ i $B$ són dos successos tals que $P(B)>0$, intuïtivament A és independent de B si la probabilitat d'A condicionada per B és igual a la probabilitat d'A. És a dir, si:
    $P(A|B)\ =\ P(A)$
De la mateixa definició de probabilitat condicionada:
    $P(A\mid B)={\frac {P(A\cap B)}{P(B)}}.$
es dedueix que $P(A\cap B)\ =\ P(A\mid B)P(B),$ i atès que $P(A|B)\ =\ P(A)$ deduïm trivialment que $P(A\cap B)\ =\ P(A)P(B),$.
Si el succés A és independent del succés B, automàticament el succés B és independent d'A.

## Propietats

La independència de successos és una cosa molt important per a l'estadística i és condició necessària en multitud de teoremes. Per exemple, una de les primeres propietats que es deriva de la definició de successos independents és que si dos successos són independents entre si, la probabilitat de la intersecció és igual al producte de les probabilitats.
# Independência total

Independência total és l'himne nacional de São Tomé i Príncipe. L'himne, adoptat en 1975, fou escrit per Alda Neves da Graça do Espírito Santo (1926–) i compost per Manuel dos Santos Barreto de Sousa e Almeida (1933–).

## Lletra

Lletra en portuguès
       Cor:
       Independência total,
       Glorioso canto do povo,
       Independência total,
       Hino sagrado de combate.
    Dinamismo
    Na luta nacional,
    Juramento eterno
    No pais soberano de São Tomé e Príncipe.
    Guerrilheiro da guerra sem armas na mão,
    Chama viva na alma do porvo,
    Congregando os filhos das ilhas
    Em redor da Pátria Imortal.
    Independência total, total e completa,
    Costruindo, no progresso e na paz,
    A nação ditosa da Terra,
    Com os braços heróicos do povo.
       Cor
    Trabalhando, lutando, presente em vencendo,
    Caminhamos a passos gigantes
    Na cruzada dos povos africanos,
    Hasteando a bandeira nacional.
    Voz do porvo, presente, presente em conjunto,
    Vibra rijo no coro da esperança
    Ser herói no hora do perigo,
    Ser herói no ressurgir do País.
       Cor
    Dinamismo
    Na luta nacional,
    Juramento eterno
    No pais soberano de São Tomé e Príncipe.

## Referències

* ↑ Becker, Kathleen. São Tomé and Príncipe (en anglès). Bradt Travel Guides, 2014-06-26, p. 39. ISBN 9781841624860.
* ↑ Berg, Tiago José. Hinos de todos os países do mundo (en anglès). Panda Books, 2012-11-26, p. 349. ISBN 9788578881917.

## Enllaços externs

* Information page about Independência total al web del govern de São Tomé i Príncipe Arxivat 2019-08-14 a Wayback Machine.
* Independência total, amb informació i lletra
# Hyperolius inornatus

Hyperolius inornatus és una espècie de granota de la família dels hiperòlids que viu a la República Democràtica del Congo.

## Referències

* Schiøtz, A. 2004. Hyperolius inornatus. Llista Vermella d'Espècies Amenaçades de la UICN 2006. Consulta: 15 d'abril del 2008.
# Hyperolius lamottei

Hyperolius lamottei és una espècie de granota de la família dels hiperòlids que viu a Guinea, Costa d'Ivori, Libèria, Senegal, Sierra Leona i, possiblement també, a Guinea Bissau.
Està amenaçada d'extinció per la pèrdua del seu hàbitat natural.

## Referències

* Rödel, M.-O. & Schiøtz, A. 2004. Hyperolius lamottei. Llista Vermella d'Espècies Amenaçades de la UICN 2006. Consulta: 15 d'abril del 2008.
# Janne Andersson

Jan Olof "Janne" Andersson (29 de setembre de 1962) és un entrenador de futbol i exfutbolista suec. És l'entrenador de la selecció nacional de Suècia.

## Carrera com a entrenador

Havia entrenat prèviament l'Alets IK, Laholms FK i Halmstads BK. Va prendre el control de l'Örgryte IS el desembre de 2009 però ja havien baixat a la segona divisió sueca. El 2011 va esdevenir mànager del IFK Norrköping, que va tornar a la primera divisió. El 2015, va esdevenir heroi local quan l'IFK va guanyar la lliga contra pronòstic després de derrotar l'excampió Malmö FF fora de casa en l'últim partit.
Com a seleccionador suec, va dirigir l'equip a la Copa del Món de Futbol de 2018 després d'acabar segons del grup A i guanyar Itàlia 1-0 en l'eliminatòria. Suècia va guanyar 1-0 i 0-3 contra Corea del Sud i Mèxic, respectivament; però va perdre contra Alemanya 2-1. Va quedar primera del grup F i va accedir a la fase eliminatòria. Ha de jugar vuitens de final contra Suïssa.

## Vida personal

Un dels seus models a seguir és l'exentrenador d'handbol suec Bengt Johansson, que és del mateix barri (Söndrum) a Halmstad i va ser el seu professor d'esports a l'escola primària.

## Estadístiques

Actualitzat el 27 de juny de 2018
Historial com a entrenador per equip i temps :
| Equip | Inici | Final | Historial | Historial | Historial | Historial | Historial | Historial | Historial | Historial |
| Equip | Inici | Final | Partits | Victòries | Empats | Derrotes | Gols a favor | Gols en contra | Diferència de gols | Percentatge de victòries |
| Suècia | 23 de juny de 2016 | Actualitat | 23 | 11 | 5 | 7 | 39 | 19 | +20 | 47,83% |

## Palmarès

IFK Norrköping
* Campionat suec de futbol: 2015

## Vegeu també

* Örgryte IS

## Referències

* ↑ FIFA.com. «2018 FIFA World Cup Russia™ - Teams - Sweden - FIFA.com» (en anglès). Arxivat de l'original el 2018-06-24. [Consulta: 1r juliol 2018].
* ↑ «Andersson rörd av ’Bengans' hälsning» (en suec). Aftonbladet.
* ↑ «Landslag - Svensk fotboll» (en suec). [Consulta: 1r juliol 2018].
# Janneke Ensing

Janneke Ensing (Gieten, Aa en Hunze, Drenthe, 21 de setembre de 1986) és una exciclista i patinadora de velocitat neerlandesa. Passà a les files professionals el 2009. Es retirà després de l'edició 2021 de la Ronde van Drenthe, que passà pel seu poble natal.

## Palmarès

* 2017
** Vencedora d'una etapa al Boels Ladies Tour
** Vencedora d'una etapa al Giro de Toscana-Memorial Michela Fanini
* 2018
** Le Samyn des Dames

## Referències

* ↑ O'Shea, Sadhbh. «Unsung heroes: Janneke Ensing on her love of food, becoming a nutritionist, retirement» (en anglès), 3 desembre 2021. [Consulta: 20 desembre 2021].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Ilanski

Ilanski (en rus Иланский) és una ciutat del krai de Krasnoiarsk, a Rússia. Es troba a la vora del riu Ilanka, a 188 km a l'est de Krasnoiarsk i a 3.528 km a l'est de Moscou.

## Història

El lloc és conegut des del 1645 amb el nom d'Ilànskaia. A la dècada de 1730 s'hi construí un camí que connectava Ilànskaia amb les viles properes.
El 1894 la vila quedà connectada amb el Transsiberià i s'hi construí una estació i un dipòsit ferroviari. El 1939 rebé l'estatus de ciutat i el seu nom actual.

## Pobles del districte d'Ilansky

Abakumovka
# Jaume de Laiguana

Jaume de Laiguana (Barcelona, 14 de juny de 1966) és un dissenyador gràfic, director artístic, productor musical i fotògraf català. És conegut per haver dirigit diversos vídeos musicals de Shakira. També fou el director artístic de la gira mundial de Shakira 2006-2007.
A més de dirigir alguns vídeos de Shakira, ("Don't Bother", "No", "Día De Enero", "La Pared", "Las de la Intuición", "Illegal", "Gypsy", "Loca", "Sale el Sol", Rabiosa) també ha treballat amb altres artistes com Alejandro Sanz i Miguel Bosé.

## Biografia

Després treballar diversos anys com a director d'art, Jaume de Laiguana va iniciar, a mitjans del la dècada del 1990, la seva trajectòria com a fotògraf, participant en importants campanyes publicitàries. Poc després va començar a realitzar espots i videoclips, aconseguint en molt poc temps el reconeixement nacional i internacional. La seva trajectòria té nombrosos reconeixements, entre els quals s'inclouen prestigiosos premis de publicitat, fotografia i diverses nominacions als MTV llatins i als Grammy. El seu esperit pluridisciplinari també l'ha portat a produir i dirigir escenografies de gires mundials de destacats artistes musicals, i a realitzar diversos documentals.
Jaume de Laiguana també ha publicat diversos llibres fotogràfics sempre marcats, a més de per la seva particular visió estètica, per un rerefons de denúncia social. Els seus beneficis han estat donats a diferents causes, des de la lluita contra la sida o la protecció del medi ambient fins a la concessió de beques per a fotògrafs novells.

## Obra

Gran part de l'obra de Jaume de Laiguana té l'origen en la publicitat, però aconsegueix vida pròpia. I és que una de les seves principals facultats és convertir els treballs per encàrrec en treballs d'autor, enfocant-los des del seu propi i particular punt de vista. La seva obra també inclou altres projectes que reflecteixen problemàtiques socials i el principal objectiu és fer reflexionar l'espectador. La virtut del defecte. La recerca incessant de la bellesa en les imperfeccions, els accidents o les casualitats. La provocació. L'inconformisme. El treball i l'aprenentatge constant. Aquest fotògraf que no creu en la perfecció sinó en la bellesa del que és imperfecte; la qual cosa li fa preguntar-se constantment sobre la manera més perfecta de plasmar, tot i ser conscient que mai no ho aconseguirà del tot:
| « | Cada foto és el final d'un camí que acaba on havia començat. I cada fotografia és començar de nou des de zero. Perquè amb cada nou projecte començà un nou camí i aprenentatge | » |
| — Jaume de Laiguana |||

## Exposicions rellevants

* 2013- Palau Robert

## Referències

* ↑ «El fotògraf Jaume de Laiguana exposa al Palau Robert». Web. Generalitat de Catalunya, 01-02-2013. [Consulta: febrer 2013].
* 1 2 «Exposició "Jaume de Laiguana. Retrospectiva 1997-2012". Fotografia». Web. Generalitat de Catalunya, 01-02-2013. [Consulta: febrer 2013].
* ↑ «Més de 80.000 persones ja han visitat l'exposició fotogràfica de Jaume de Laiguana al Palau Robert». Web. Generalitat de Catalunya, 2012. [Consulta: abril 2013].

## Enllaços externs

* Web Oficial
# Jesús María Serrano Eugui

Jesús María Serrano Eugui (Pamplona, 29 d'abril de 1973) és un exfutbolista i entrenador de futbol navarrès.

## Trajectòria esportiva

Es formà a les categories inferiors de l'Osasuna de Pamplona, a la seva ciutat natal, jugant dos anys amb el filial d'aquest equip a la Segona divisió B. L'any següent jugà amb el Club Deportivo Numancia un any, dos més amb el San Pedro i un altre amb el Polideportivo Almería, tots ells equips de la segona divisió B.
L'estiu del 1999 fitxà pel Gimnàstic de Tarragona, equip en el qual passaria més anys en tota la seva trajectòria esportiva i on aconseguiria els èxits més notables. Amb aquest equip ha jugat quatre anys a segona divisió B, tres més a segona i aquest últim any a primera. Durant aquests anys ha aconseguit dos ascensos a segona i un a primera, i ha tingut una presència força destacada en els onzes titulars de l'equip, ja sigui jugant al mig del camp o al centre de la defensa. Ha estat també un dels capitans de l'equip durant les últimes temporades.

## Carrera després de retirar-se

Després de retirar-se Serrano va restar al Nàstic, treballant d'scout pel club. A començaments de novembre de 2011, després de la marxa del tècnic Juan Carlos Oliva i el seu assistent Ismael Mariani, va entrar al grup d'ajudants de l'entrenador Jorge D'Alessandro.
El 10 de juliol de 2013 Serrano fou nomenat entrenador assistent del CE Sabadell FC. Va renovar el contracte el 9 de juny de l'any següent, i va fer d'entrenador interí el 5 de febrer de 2015, substituint el destituït Álex García, fins que el 10 de febrer el club contractà Juan Carlos Mandiá Lorenzo.

## Referències

* ↑ Jorge D'Alessandro, cargado de ilusión en su presentación Arxivat 2015-02-10 a Wayback Machine.; Nàstictac, 1 de novembre de 2011 (castellà)
* ↑ Moha continuará en el Sabadell la próxima temporada Arxivat 2015-02-06 a Wayback Machine.; web oficial del Sabadell, 10 de juliol de 2013 (castellà)
* ↑ El cuerpo técnico del CE Sabadell renueva por una temporada Arxivat 2015-02-06 a Wayback Machine.; web oficial del Sabadell, 9 de juny de 2014 (castellà)
* ↑ Comunicat oficial Arxivat 2015-02-06 a Wayback Machine.; web oficial del Sabadell, 5 febrer 2015 (castellà)
* ↑ «Juan Carlos Mandiá ja és oficialment el nou tècnic del Sabadell». 324.cat. [Consulta: 10 febrer 2015].

## Enllaços externs

* Fitxa en una pàgina sobre el Nàstic Arxivat 2006-08-28 a Wayback Machine.
# Jet Fighter (videojoc)

Jet Fighter és una màquina recreativa de 2 jugadors d'Atari, originalment fabricada el 1975.
El joc està allotjat en un armari personalitzat que inclou dues palanques de controls de vuit vies (un per cada jugador) que volen semblar palanques de vol d'estil antic. Cada palanca té un botó de foc muntat a la part superior.
Els jugadors volen en caces simulats al voltant de la pantalla, han d'entrar en un dogfight i tractar de tirotejar contra el seu oponent en un període limitat. Quan un jugador és colpejat, el seu avió gira i s'escolta una explosió. Després d'uns segons, l'avió es recupera, apuntant a una direcció aleatòria.

## Llegat

* Un altre clon del joc, que porta el mateix nom, va ser posat en llibertat per la filial d'Atari, Kee Games.
* Es va incloure un port de la consola domèstica Atari 2600 en el cartutx de joc Combat.

## Referències

* ↑ «Jet Fighter Killer List of Video Games Entry». [Consulta: 10 juliol 2007].
# Jefferson

«Jefferson» té aquests significats:
* Toponímia:
** Jefferson (Carolina del Nord)
** Jefferson (Carolina del Sud)
** Jefferson (Dakota del Sud)
** Jefferson (Geòrgia)
** Jefferson (Iowa)
** Jefferson (Louisiana)
** Jefferson (Maine)
** Jefferson (Nova Hampshire)
** Jefferson (Ohio)
** Jefferson (Oklahoma)
** Jefferson (Oregon)
** Jefferson (Texas)
** Jefferson (Virgínia)
** Jefferson (Virgínia de l'Oest)
** Jefferson (Wisconsin)
** Jefferson (Comtat de York, Pennsilvània)
** Jefferson City (Montana), concentració de població designada pel cens dels Estats Units a l'estat de Montana
** Jefferson City (Tennessee), població dels Estats Units a l'estat de Tennessee
** Jefferson City, capital de l'estat de Missouri, Estats Units
** Jefferson Heights, concentració de població designada pel cens dels Estats Units a l'estat de Nova York
** Jefferson Valley-Yorktown, concentració de població designada pel cens dels Estats Units a l'estat de Nova York
** Old Jefferson, població dels Estats Units a l'estat de Louisiana
* Biografies:
** Cognom:
*** Richard Jefferson (1980, Los Angeles, Califòrnia), jugador de bàsquet
*** Thomas Jefferson (Shadwell, Virgínia, 1743 - Charlottesville, Virgínia, 1826), estadista i polític estatunidenc
*** William Jefferson Clinton o Bill Cinton', advocat i polític estatunidenc que arribà a President dels EUA
** Prenom:
*** Jefferson Antonio Montero Vite (Babahoyo, Equador, 1989), futbolista equatorià
*** Jefferson Davis (Todd County, Kentucky, 1808 - Biloxi, Mississipi, 1889), president dels Estats Confederats d'Amèrica
*** Jefferson Pérez, atleta equatorià
* Miscel·lània: mamut de Jefferson (Mammuthus jeffersonii), antiga espècie de mamut, actualment considerada part del mamut colombí
# Joan Llorens

Joan Llorens és el nom dels següents personatges:
* Joan Llorenç (València, 1458 – 1520), ideòleg i fundador de la Revolta de les Germanies de València
* Joan Llorens i Carrió, directiu d'empreses en el camp de l'automoció
* Joan Llorens i Gardy, Gardy Artigas, (Boulogne-Brillancourt -França-, 1938 –), fill de Josep Llorens i Artigas, és escultor i ceramista
# Jofre IV de Rocabertí

Jofre IV de Rocabertí i Desfar fou vescomte de Rocabertí en succeir el seu pare Dalmau VI de Rocabertí i la seva mare Emessenda Desfar, baronessa de Navata i Calabuig.

## Biografia

Va regir el vescomtat només 5 anys, de 1304 a 1309, tot i que ja estava associat al govern vescomtal mentre el seu pare fou viu. Començà el govern amb disputes amb el comte d'Empúries i el comte d'Urgell. Fidel servidor del rei Jaume II el Just, va participar en la conquesta de Menorca i segurament també a Múrcia. També va participar en la campanya contra Frederic de Sicília de 1297. La seva amistat amb el rei va fer que Blanca d'Anjou s'allotgés al seu castell abans de casar-se amb el monarca a Vilabertran el 1295.

## Núpcies i descendència

Jofre V de Rocabertí es va casar amb Cecília d'Urgell i tingueren els següents fills:
* Dalmau VII de Rocabertí, l'hereu.
* Guerau, mort el 1341 i paborde de Tarragona.
* Galceranda, monja.
* Alamanda, mona.
* Geralda, casada successivament amb Guillem III de Canet, primer vescomte de Canet i Guerau Alemany, senyor de Guimerà.
* Jofre, comanador de l'orde de Sant Joan de Jerusalem.
* Bernat Hug.
# James McCarthy

James McCarthy (Glasgow, el 12 de novembre de 1990) és un futbolista professional que juga com a migcampista amb l'Everton de la Premier League i la selecció irlandesa.

## Referències

* 1 2